വിശക്കുന്നവനു അന്നം പദ്ധതി: സ്റ്റേഷനിലേക്ക് അലമാര നല്കി ചാവക്കാട്: നമ്മള് ചാവക്കാട്ടുകാര് എന്ന ആഗോള സൗഹൃദകൂട്ട് ചാവക്കാട് പോലീസ് സ്റ്റേഷനിലേക്ക് ഭക്ഷണം സൂക്ഷിക്കാനായി പ്രത്യേക അലമാര നിര്മിച്ചുനല്കി. പോലീസിന്റെ നേതൃത്വത്തില് വിശക്കുൂന്ന വയറിനു അന്നം പദ്ധതി കുറച്ചുമാസങ്ങളായി നടക്കുന്നുണ്ട്. ഉച്ചഭക്ഷണം കിട്ടാതെ വിശക്കുന്നവനു സ്റ്റേഷന്റെ മുന്വശത്ത് തയാറാക്കിവച്ചിരിക്കുന്ന പൊതിച്ചോറ് എടുത്ത് കഴിക്കാം. വിവിധ സന്നദ്ധ സംഘടനകളാണ് ഭക്ഷണം എത്തിക്കുന്നത്. അടുത്ത ഒരു വര്ഷം ഭക്ഷണം നല്കാന് നേരത്തെ ഏറ്റിരിക്കുന്നത് നമ്മള് ചാവക്കാട്ടുകാര് ആഗോള സൗഹൃദ കൂട്ടാണ്. ഇതിനു പുറമെയാണ് അലമാര നല്കിയത്. സൗഹൃദ കൂട്ട് യുഎഇ പ്രസിഡന്റ് മുബാറക് ഇന്പാറക് എസ്ഐ എ.എം. യാസിറിനു കൈമാറി. ചാവക്കാട് പ്രസിഡന്റ് കെ.എസ്.ബാബുരാജ് അധ്യക്ഷനായിരുന്നു. സി.എം. ജെനീഷ്, റസാക്ക് അറക്കല്, മൊയ്തീന്ഷാ, സിപിഒമാരായ സൗദാമിനി, മുനീര്, ഉണ്ണി എന്നിവര് പ്രസംഗിച്ചു.